Resolució 129/2020, de 14 de febrer
Administració: Departament de Salut
Documentació relativa a la provisió d'una plaça mitjançant el sistema extraordinari de provisió provisional.
Durant la tramitació d'aquest procediment, s'ha produït l'estimació expressa de la informació reclamada, que es lliurarà de forma correctament anonimitzada d'acord amb les indicacions de la GAIP i la pròpia sol·licitud objecte de reclamació, de forma que cal entendre perdut sobrevingudament l'objecte de la reclamació i és procedent finalitzar el procediment per aquesta causa.
Informació en curs d'elaboració.
Número d'expedient de la reclamació: 791/2019
Sentit de la resolució: Finalització per la pèrdua sobrevinguda de l'objecte
Així mateix, en el cas que en data de resposta es disposi del resultat de la selecció, en referència la resultat del procediment de selecció efectuat, la informació pública següent:
Adequació del perfil de tots els candidats presentats a l'oferta: compliment requisits, barems obtinguts, avaluació mèrits i capacitats i puntuació final referida a tots els candidats i criteris, anonimitzant les dades personals dels no seleccionats.
Proposem una anonimització de dades personals dels no seleccionats.
Proposem una anonimització de dades personals dels no seleccionats en que els interessats es puguin autoidentificar (proposta a tall d'exemple: visualitzar només els 3 darrers dígits del NIF o altra codificació que considereu oportuna).
Qüestionari de la/les proves, si s'ha realitzat i valorat.
Resolució de nomenament de la persona seleccionada, si s'escau.
El 28 de novembre de 2018, la Secretaria General del Departament va dictar Resolució d'inadmissió a tràmit de la sol·licitud justificant-ho en què el procés per a la provisió del lloc de treball objecte de l'oferta d'ATRI encara continuava en tramitació.
La Reclamació presentada el 3 de desembre de 2019 argumenta que encara que el procés de selecció no hagués finalitzat, es reclama l'accés als documents finalitzats (informes, criteris, barems...) que han de constar a l'expedient.
El 10 de desembre de 2019 la GAIP comunica la Reclamació al Departament de Salut i li requereix que, dins del termini de quinze dies establert per l'article 33.4 RGAIP, li trameti un informe sobre ella, així com també còpia de l'expedient de la sol·licitud d'informació de la que deriva i, en general, dels antecedents que puguin ser rellevants per resoldre la Reclamació.
El 8 de gener de 2020 té entrada a la GAIP l'informe del Departament de Salut, que conclou: "El posicionament d'aquesta Secretaria General respecte de la Reclamació núm. 791/2019, presentada per la senyora [...] davant de la GAIP, en relació amb l'oferta d'ATRI amb cordi SLT-268-19, és que, en la mesura que en aquest cas la senyora [...] va presentar una sol·licitud d'accés a la informació pública relativa a un procediment de provisió que en aquell moment encara es trobava en curs d'elaboració, va se procedent inadmetre la seva sol·licitud d'accés a la informació pública, ja que aquesta informació era inexistent en data 28 de novembre de 2019, quan aquesta Secretaria General va dictar la Resolució d'inadmissió a tràmit", i adjunta la següent documentació:
D'acord amb aquests preceptes, la GAIP és competent per tramitar i resoldre aquesta Reclamació, ja que deriva d'una sol·licitud d'informació pública adreçada a una administració obligada per l'LTAIPBG, com la Generalitat de Catalunya (article 3.1.a LTAIPBG).
Per tant, la sol·licitud d'informació no era inadmissible mentre el procés de selecció es mantingués en curs, com afirmava l'Administració, i calia haver lliurat aquella documentació que ja s'hagués incorporat a l'expedient (informes, barems, convocatòries, etc).
En tot cas, el cert és que, durant la tramitació d'aquest procediment, s'ha produït l'estimació expressa de la informació reclamada, que es lliurarà de forma correctament anonimitzada d'acord amb les indicacions de la GAIP i la pròpia sol·licitud objecte de reclamació, de forma que cal entendre perdut sobrevingudament l'objecte de la reclamació i és procedent finalitzar el procediment per aquesta causa.
Sobre la base dels antecedents i fonaments jurídics exposats, el Ple de la GAIP, en la sessió de 14 de febrer de 2020, resol per unanimitat finalitzar la Reclamació 791/2019, per la pèrdua sobrevinguda del seu objecte, i disposar la publicació d'aquesta resolució al web de la GAIP.